
Magyarországon rendelkezésre álló és befektetett kockázati tőke értéke

Magyarországon az adott év végéig összesen befektetett kockázati tőke értéke

A hazai kockázati tőkeiparág helyzete

Eltérő igények

1047 válaszadó vállalatból 250 igénybe venné a kockázati tőke nyújtotta lehetőségeket, ugyanakkor a kockázati tőkebefektetők szerint átlagosan 100 befektetési lehetőségből csupán 2-3 vállalkozásban valósul meg kockázati tőkekihelyezés. 

A fenti megállapítás a GKI Gazdaságkutató Rt. a Nemzeti Fejlesztési Terv keretében a Miniszterelnöki Hivatal megbízásából „A magyarországi kockázati tőke iparág lehetőségei a hazai vállalkozások fejlesztésében, versenyképességük növelésében” címmel készített felméréséből derül ki. [A GKI Rt. közel 6000 vállalatot keresett meg önkitöltős kérdőívével, amelyre 1047 vállalat válaszolt.]

I. Az érem egyik oldala…, avagy a vállalati igényekről

A hazai vállalati szférában végzett reprezentatív felmérés alapján [közel 6000 vállalat] a válaszadó vállalatok [1047 válaszadó vállalat] egynegyede [250 vállalat] igényelne kockázati tőkét, amelyet - a tőkét igénylő társaságok közel fele [119 vállalat] - a belföldi piaci részesedés növelésére fordítana. A kockázati tőkét igénylő társaságok egynegyede új gépek beszerzése miatt, 10 százalékuk a külpiacokon való megjelenés, új üzletág elindítása, míg a K+F tevékenység finanszírozása, illetve az innováció megvalósítása érdekében csupán 3 százalékuk fordulna kockázati tőkebefektetőhöz. Ez utóbbi arány meglehetősen alacsony, azonban azt sem szabad elfelejteni, hogy a hazai vállalati K+F súlya sem túl jelentős. Összességében 250 tőkét igénylő vállalat több mint 100 millió dollár értékű kockázati tőkét használna fel, ami vállalatonként átlagosan 120 millió forintot, azaz 0,5 millió dollárt jelent. 

A legtöbb tőkét igénylő vállalat a szállítás, a kiskereskedelem, az építési szak- és szerelőipar, a fém és gépgyártás és a vegyipar szegmensekben működik, illetve a foglalkoztatottak alapján a 20 és 500 fő közötti vállalatméret-kategóriákba tartozik.

II. Az érem másik oldala…, avagy a befektetői oldal

Ugyanakkor a befektetők által legkedveltebb iparágak közé a fent felsoroltak közül egyetlen sem tartozik. A befektetők elsősorban a számítástechnikával, a telekommunikációval, a médiával, a csúcstechnológiával, valamint a fogyasztási javakkal és szolgáltatásokkal kapcsolatos iparágakba fektetnének.

Magyarországon az 1995-2002 között befektetett kockázati tőke nagysága körülbelül 1000 millió USD-re, míg a befektetések darabszáma 600-ra becsülhető. Ugyanakkor csak 2003-ban 300 millió USD, azaz közel 72 milliárd forintnak megfelelő kockázati tőke várt kihelyezésre. 

A kockázati tőkebefektetők véleménye szerint 2005-ig hazánkban további új kockázati tőke megjelenése várható, amelynek nagyságát 300-500 millió USD közöttire becsülték. A belépő társaságok nagy részét várhatóan az új állami kockázati tőke alapok kezelői teszik ki, amelyek célja a kis- és középvállalkozások piaci lehetőségeinek erősítése lesz.

III. A láthatatlan kéz…, avagy az állam szerepe  
Ugyanakkor az államnak a lehetséges beavatkozás kapcsán a következőket kellene mérlegelni: a tőkepiacon azt a rést töltse ki, amely az induló, illetve alultőkésített vállalkozások továbbfejlődését segíti elő, vagy a közép- és nagyvállalatokat segítse a működésük racionalizálásában, illetve piaci terjeszkedésükben. Míg az előbbi esetben vállalkozásonként jellemzően 10-50 millió forintra lenne szükség a továbbfejlődéshez, addig az utóbbiaknál ez a tőkevolumen vállalatonként eléri a 2-5 milliárd forintot. A felmérés eredménye alapján az utóbbi finanszírozást a private equity [megjegyzés: „magántőke” befektetető társaságok, amelyeke minimum 2-3 millió dollárt fektetnek be és csak nagyvállalatokba] társaságok a rendelkezésükre álló tőkevolumen alapján biztosíthatnák, ám a 10-50 millió forint közötti tőkeberuházásokat az early stage alapok sem finanszírozzák.

Igaz ugyan, hogy a cikk elején idézett felmérés eredménye alapján hazánkban minimum 250 vállalkozás igényelne közel 100 millió dollár értékű kockázati tőkét, ám ezzel kapcsolatban a következőkre is érdemes odafigyelni: 100 kockázati tőkét igénylőből (potenciális befektetési lehetőségből) 30 vállalkozás jut át az első rostán és e körből is csupán 10 a tárgyalások szintjéig. A 10 befektetési lehetőségből pedig mindössze 2-3 vállalkozásban valósul meg kockázati tőkekihelyezés.

A magyarországi kockázati tőkeiparág nagyságának alakulására vonatkozó becslések, (millió USD)

Forrás: Karsai Judit adatgyűjtése és a GKI Rt. becslése alapján.

PAGE  
2

_1137770895

